57 
gennem en Bearbejdelse af Grønsandets Forsteninger, eller ved mulige 
nye Fund i Saltholmskalken af rigeligere Rester af aragonitskallede 
Dyr, end man hidtil har kendt. 
Resultatet af de foregaaende Siders Overvejelser kan sammen¬ 
fattes paa følgende Maade: Om Sundkrog Lagenes Alder i Forhold 
til andre danske Aflejringer kan Lejringsforholdene intet sikkert op¬ 
lyse. Den Mulighed, de antyder, nemlig at det drejer sig om en 
Del af Lellinge Grønsandet, modsiges af andre Forhold, som viser, 
at Sundkrog Lagene ikke hører til i den normale danske Lagrække, 
men bør opfattes som en rent lokal Dannelse, afsat i en Bugt, der 
efterhaanden omdannedes til en Lagune. De er aflejrede ved en Kyst, 
hvorfra der tilførtes ret rigeligt af terrigent Materiale, og ud for 
hvilken der har været aabent og friskt Vand, hvori der sandsynligvis 
samtidig dannedes Kalkaflejringer (Saltholmskalk) baade paa lavt Vand 
og paa større Dybder, men fjernere fra Kysten. Den heri antydede 
Aldersangivelse er dog endnu hypotetisk. Med Sikkerhed kan det 
kun siges, at Sundkrog Lagene ikke er ældre end Saltholmskalken og 
ikke er yngre end Kertemindeleret. 
